तेज़ी से फैलती महामारी जैसी परिस्थिति में, यदि आप डर, चिंता, अकेलापन, गुस्सा तथा तनाव महसूस कर रहे हैं, तो यह बिलकुल प्राकृतिक और समझने वाली बात है। अपने अनुभवों को महसूस करें। लेकिन इनको अपने आप पर हावी न होने दें—अपनी भावनाओं को स्वीकार करें, फिर उन्हें मन में न दबाएं तथा बाहर निकलने दें।  अपनी परिस्थिति में नियंत्रण करने वाली चीज़ों पर अपना ध्यान केंद्रित करें, जैसे घर पर रहकर अपनी और अन्य लोगों को स्वस्थ रखें। इस बड़ी महामारी जैसी बीमारी में इस तरह का कदम उठाने के लिए खुद पर गर्व महसूस करें।  यदि चिंता या डर जैसी भावनाएं आपके हर कार्य में बाधा डाल रही हैं, तो घर से बाहर जाएं बिना ऑनलाइन काउन्सलिंग सर्विस से कॉन्टैक्ट करने की कोशिश करें ताकि आप किसी प्रोफेशनल थेरेपिस्ट से बात कर सकें। भारत में, आप डिजास्टर डिस्ट्रेस हेल्पलाइन के टोल फ्री नंबर 0804611007 पर संपर्क कर सकते हैं। जब आप सोशल डिस्टेंसिंग का पालन कर रहे हैं, तब आपकी दिनचर्या सामान्य दिनचर्या से अलग हो सकती है, और ऐसा होता भी है। हालांकि, अपने नियमित दिनचर्या पर कायम रखने की कोशिश करें ताकि सब ठीक होने पर आपको परेशानी न हो।  उदाहरण के लिए, यदि आप उसी नियमित समय पर उठने तथा सोने जाते हैं, तो परिस्थिति सुधरने के बाद आप आसानी से काम पर या स्कूल जाने के लिए एडजस्ट हो जाएंगे। खाने के समय में बदलाव न लाएं, तथा व्यायाम और होमवर्क जैसे कार्यों को करने के लिए एक दिनचर्या तैयार करने की कोशिश करें। भले ही आपदा के समय जानकारी हासिल करना अत्यावश्यक है, लेकिन लगातार आने वाली जानकारी को अपने पर हावी न होने देना भी उतना ही महत्त्वपूर्ण है। दिन में कभी-कभार ही CDC, WHO, या अपने लोकल हेल्थ डिपार्टमेंट जैसे विश्वसनीय सोर्सेज द्वारा अपडेट की गई जानकारी ही पढ़े या देखें। फिर, अपना ध्यान अन्य बातों पर लगाएं।  खासकर 24-घंटे न्यूज़ कवरेज़ को अधिक समय तक देखना टालें। यदि कोई नई जानकारी न भी हो तब भी उन्हें प्रसारण जारी रखना होता है, और वह उसी जानकारी को बार-बार दिखाते रहते हैं, और यदि आप इसे लंबे समय तक देखते हैं, तो यह जानकारियाँ आपके दिमाग में घर कर जाती है। खासकर छोटे बच्चों के आसपास रहते समय इस बात पर विशेष ध्यान दें कि आप कितना न्यूज़ कवरेज़ देख रहे हैं, क्योंकि छोटे बच्चों को तो यह भी समझ में नहीं आता है कि क्या चल रहा है। सोशल डिस्टेंसिंग का पालन करते समय अकेलेपन की भावना से दिल दहल जाता है, खासकर जैसे-जैसे दिन बढ़ते जाते हैं। इससे बचने के लिए, दिन में एक बार अपने चाहने वालों से संपर्क करें। आप सोशल मीडिया, टेक्स्ट मैसेज़िंग, फोन कॉल, या वीडियो चैट के जरिए उनसे संपर्क कर सकते हैं—इनमें से कोई भी तरीका अपनाएं ताकि आपके अकेलपन की भावना का अंत हो सकें। अपने बुजुर्ग प्रियजन तथा पड़ोसियों से संपर्क करना न भूलें जो खासकर इस सोशल डिस्टेंसिंग के समय में खुद को अकेलापन और चिंतित महसूस कर रहे होते हैं। यदि आप रोज़ भगवान की पूजा-अर्चना करते हैं, तो विशेष रूप से सोशल डिस्टेंसिंग के दौरान आपको भगवान पर से विश्वास कम होता नज़र आएगा। हालांकि, विश्वास ही एक ऐसी चीज़ है, जो तनावपूर्ण स्थिति में आपके मन को शांत करने में मदद करती है, इसलिए ऐसे तरीकों को आज़माएं जो आपको विश्वास पर भरोसा रखने में मदद कर सकें। उदाहरण के लिए, पूजा करें, धार्मिक किताबें या ग्रंथ पढ़े, मेडिटेशन करें, डायटरी गाइडलाइन्स (dietary guidelines) पर अमल करें, या धार्मिक चैनलों पर पूजा-अर्चना का सीधा प्रसारण देखें। यहां तक कि एक छोटे बच्चे को भी अपने आसपास के वातावरण में बदलाव महसूस होने लगता है। यदि आपके भी बच्चे हैं, तो उनसे ईमानदारी से उनके उम्र के मुताबिक जो हो रहा है उस के बारे में चर्चा करें तथा उन्हें इस बात पर विश्वास दिलाएं कि आप तथा घर के सभी सदस्यों को सुरक्षित रखने की हर संभावित कोशिश कर रहे हैं। फिर, उनसे उनकी चिंता व्यक्त करने के लिए कहें। इसके अलावा, आपको इस बात का भी ध्यान रखने की आवश्यकता होगी कि आपके बच्चे आपकी प्रतिक्रिया पर गौर कर रहे होंगे, इसलिए शांत रहने की कोशिश करें।  उदाहरण के लिए, आप अपने छोटे बच्चे को बता सकते हैं, "हमारे वातावरण में कुछ जर्म्स आ गए हैं, जो लोगों को बीमार कर रहे हैं। हम घर पर रहकर यह सुनिश्चित कर रह हैं कि वह हमें या हमारे द्वारा किसी और को संक्रमित न करें। लेकिन यदि हम बीमार हो भी जाते हैं, तो भी मैं आपकी अच्छे से देखभाल करूंगी और हम सब ठीक हो जाएंगे।" यदि आपके बच्चे थोड़े बड़े हैं, तो उन्हें यथार्थ, सही जानकारी दें कि हमें क्यों सोशल डिस्टेंसिंग का पालन करना जरूरी है। यदि वह आपके द्वारा दी गई जानकारी से वह संतुष्ट हो जाते हैं, तो उन्हें अपनी भावनाओं पर काबू पाने में तथा अपनी चिंताओं को कम करने में मदद मिलेगी। अपने बच्चों को सुरक्षित रहने के तरीकों के बारे में समझाएं, जैसे अच्छी तरह से हाथों को धोने तथा नाक, आँख और मुंह को न छूने के महत्व के बारे में बच्चों का मार्गदर्शन करें।
Understand that your emotions are valid and normal. Stick to a daily schedule. Limit your exposure to disaster-related media. Connect with your friends and family. Lean on your faith if you're spiritual. Talk to your children about any anxieties they may have.